section_heading: Vrijeme kao Haseki sultanija Osmanskog Carstva (1574. – 1595.)
paragraph_text: U početku je bila jedina žena sultana Murata III., ali je to smetalo njegovoj majci Nurbanu te ga je savjetovala da uzme druge žene zbog širenja dinastije. Nurbanu je uspjela u tome, ali to nije pokolebalo vezu između Safije i Murata. Dapače, Murat ju je i dalje cijenio te slušao njezine savjete. 1583. je umrla sultanova majka Nurbanu te je od tada Safije imala moć u svojim rukama i često se miješala u politička pitanja te savjetovala svog supruga.